لونصات شركتي “أفريقيا ” و”أفريقيا غاز” خدمة الأداء بالتيليفون، اللي غادي تنطلق ابتداء من الاثنين 15 يونيو، وغادي يتم تعميم الخدمة والعمل بها بجميع شبكاتها وفروعها. وحسب بلاغ للشركة، توصلات بيه “كود”، فهذ الخدمة يمكن الاستفادة منها فجميع ليسطاسيون “إفريقيا”، ومحطات “Auto Go” وقهاوي “Oasis Café” ومحلات “ميني براهيم”، بالإضافة لموزعي الكَاز “البقالة” ومحطات “ألو كَاز”، باش يلبيو الحاجة المتزايدة على هذ الخدمة بشكل مزيان فالسوق الوطنية. وغادي تعطي طريقة الدفع الجديدة للزبناء إمكانية دفع ثمن مشترياتهم بأمان وسهولة من تيليفوناتهم، وهذ الحل كيوفر مجموعة من المزايا كتتوافق مع حالة الطوارئ الصحية اللي كتعرفها البلاد بسبب فيروس كورونا المستجد. غيحتاج الزبون توفير محفظة رقمية “M-WAllet” من عند الفاعل البنكي، أو إحدى مؤسسات الدفع عبر الهاتف، باش يتم الدفع على QR Code المسجل في جهاز الدفع الإلكتروني. 
فأفريقيا يمكن ليك دابا تاكل الطواجن وتعمر الگازوال وتشري من “ميني براهيم” غير بالتلفون